Република Србија

УНИВЕРЗИТЕТ У НИШУ

ФИЛОЗОФСКИ ФАКУЛТЕТ

Број: 178/1-01

21. 7. 2025.

**СВИМ ЧЛАНОВИМА НАСТАВНО-НАУЧНОГ ВЕЋА ФАКУЛТЕТА**

На основу члана 65. став 4. Закона о високом образовању заказујем **XVIII** седницу НАСТАВНО-НАУЧНОГ ВЕЋА Филозофског факултета у Нишу, **у академској 2024/2025. години,** за петак, 25. јули 2025. године, са почетком у **8 00** сати.

Потребан материјал за седницу налази се на интернет презентацији Факултета, гласање ће бити организовано **путем линка** који ће вам бити послат на имејл адресу.

За **XVIII** седницу Наставно-научног већа Факултета предлажем следећи

**Д Н Е В Н И Р Е Д**

1. Разматрање и усвајање извода из записника са XVII (електронске) седнице ННВ одржане 11. 7. 2025. године
2. Доношење одлуке о усвајању Извештаја o пријемном испиту за упис студената у прву годину основних академских студија у школској 2025/2026. години
3. Доношење одлуке о образовању комисије за oцену и одбрану урађене докторске дисертације
4. Доношење одлукe о прихватању извештаја комисије за оцену научне заснованости предложене теме докторске дисертације, именовању ментора и достављању Универзитету на сагласност
5. Доношење одлуке о образовању комисије за оцену научне заснованости предложене теме докторске дисертацијe
6. Доношење одлуке о допуни Издавачког плана за 2025. годину
7. Доношење одлуке о именовању лектора за српски језик на Западном универзитету у Темишвару, у школској 2025/2026. години
8. Доношење одлукe о давању сагласности за ангажовање наставника за рад на другoj високошколскoj установи
9. Разматрање и усвајање извештаја наставника о учешћу на научним скуповима, конференцијама
10. Разматрање захтева већа департмана, наставника, сарадника и студената и доношење одговарајућих одлука

Потребан материјал за седницу налази се на интернет презентацији Факултета.

Гласање је ОБАВЕЗНО за све чланове ННВ Филозофског факултета у Нишу. У случају спречености да учествујете у гласању у обавези сте да то благовремено најавите и оправдате Служби за oпште и правне послове.

**ПРЕДСЕДНИК ВЕЋА**

Проф. др Наталија Јовановић

**О б р а з л о ж е њ е**

Дневног реда за XVIII електронску седницу Наставно-научног већа Факултета, заказануза петак, 25. јули 2025. године, са почетком у **8 00** сати.

**Т а ч к а 1.**

Потребно је да чланови Наставно-научног већа размотре Извод из записника са XVII (електронске) седнице ННВ одржане 11. 7. 2025. године. [link](Izvod%20iz%20zapisnika/Izvod%20iz%20zapisnika%20sa%20XVII%20sednice%2011.%207.%202025..doc)

**Т а ч к а 2.**

Потребно је да чланови Наставно-научног већа размотре и усвоје Извештај o пријемном испиту за упис студената у прву годину основних академских студија школске 2025/2026. године.

**Т а ч к а 3.**

Mср Катарина Илић, студент Докторских академских студија филологије, предала је Факултету у одређеном броју примерака урађену докторску дисертацију под насловом: под насловом: *Engagement Resources in Academic Discourse: A Study of ELT and ESP Research Article Abstracts / Ресурси ангажовања у академском дискурсу:* *Студија о апстрактима научно-истраживачких радова из области наставе енглеског језика и енглеског језика за посебне намене.*

Веће Департмана за англистику, на седници одржаној 16. јула 2025. године, предложило је Комисију за оцену и одбрану урађене докторске дисертације, у саставу:

1. Др Татјана Пауновић, редовни професор Филозофског факултета у Нишу, ужа научна област: Англистичка лингвистика, председник;
2. Др Виолета Стојичић, редовни професор Филозофског факултета у Нишу, ужа научна област: Англистичка лингвистика, ментор;
3. Др Татјана Ђуровић, редовни професор Економског факултета Универзитета у Београду, ужа научна област: Међународни економски односи - Енглески језик, члан.

Потребно је да ННВ донесе предлог одлуке који би се потом доставио Универзитету у Нишу на даље разматрање и усвајање.

**Т а ч к а 4.**

**I** Већe Департмана за србистику разматрало је и прихватило извештај Комисије за оцену научне заснованости предложене теме докторске дисертације мср Анђеле Митић, студенткиње Докторских академских студија србистике, под насловом: *Говор града Лесковца.* [link](Dr%202/Izvestaj%20o%20naucnoj%20zasnovanosti%20teme%20doktorske%20disertacije%20A.%20Mitić.pdf)

На основу изложеног, потребно је да ННВ Факултета донесе одлуку о прихватању наведеног извештаја, као и предлог одлуке о именовању др Татјане Трајковић, ванредног професора, за ментора, као наставника из уже научне области из које се докторска дисертација припрема.

Одлука и предлог одлуке би се потом доставили Универзитету у Нишу, ради давања сагласности.

**Т а ч к а 5.**

**I** Веће Департмана за психологију доставило је мишљење о испуњености услова за пријаву теме докторске дисертације и предложило образовање Комисије за оцену научне заснованости предложене теме докторске дисертације мср Душана Влајића, студента докторских академских студија психологије, под насловом: *Кратка Скала за комплетну процену емоционалних система према теорији афективне неуронауке: Адаптација и валидација BANPS-GL на општој и клиничкој популацији*, у саставу:

1. Др Ивана Педовић, доцент Филозофског факултета Универзитета у Нишу, ужа научна област: Психологија, председник;
2. Др Милица Митровић, ванредни професор Филозофског факултета Универзитета у Нишу, ужа научна област: Психологија;
3. Др Бојана Динић, редовни професор Филозофског факултета Универзитета у Новом Саду, ужа научна област: Психологија.

Потребно је да ННВ донесе предлог одлуке који би се потом доставио Универзитету у Нишу на даље разматрање и усвајање.

**Т а ч к а 6.**

На предлог Већа Департмана за психологију, потребно је да Наставно-научно веће донесе одлуку да се монографија *Нетолеранција на неизвесност и двосмисленост: конструкти и мерење*, ауторке доц. др Иване Педовић, уврсти у Издавачки план за текућу годину (за 2025. годину било је планирано издавање монографије са другачијим називом за коју не постоје услови за објављивање у току ове године). [link](Dopuna%20Izdavačkog%20plana/Monografija%20Ivane%20Pedović.pdf)

**Т а ч к а 7.**

Потребно је да ННВ Факултета донесе одлуку о именовању мср Димитрија Савића за лектора за српски језик на Факултету за филологију, историју и теологију Западног универзитета у Темишвару, за школску 2025/2026. годину. [link](Imenovanje%20lektora%20Temišvar/Predlog%20odluke_imenovanje%20lektora%20Temišvar.docx)

**Т а ч к а 8.**

На основу члана 90. Закона о високом образовању (*Сл. гласник РС, бр. 88/2017. и 27/2018 – др. закон, 73/2018, 67/2019, 6/2020 - др. закони, 11/2021 - аутентично тумачење, 67/2021, 67/2021 - др. закон, 76/2023. и 19/2025),* Правилника о условима и поступку давања сагласности за ангажовање наставника и сарадника у другој високошколској установи и код других послодаваца („Гласник Универзитета у Нишу“, број 7/2018) и члана 128. Статута Филозофског факултета, потребно је да ННВ Факултета донесе одлуке о давању претходних одобрења и сагласности за ангажовање:

1. Др Браниславу Стевановићу, редовном професору, за извођење испита и чланство у комисијама за полагање испита после трећег неуспешног полагања из предмета: *Политички систем, Савремене демократије* и *Правне и политичке теорије* на Правном факултету Универзитета у Нишу, у школској 2025/2026. години;
2. Др Данијели Гавриловић, редовном професору, за извођење испита и чланство у комисијама за полагање испита после трећег неуспешног полагања из предмета: *Основи социологије са социологијом права*, на Правном факултету Универзитета у Нишу, у школској 2025/2026. години;
3. Др Јасмини Петровић, редoвном професору, за извођење наставе и испита из предмета: *Методологија друштвених наука* (4+0) (обавезни) и *Социјална искљученост и сиромаштво* (4+0) (изборни) на докторским академским студијама студијског програма Социологија, на Филозофском факултету у Косовској Митровици Универзитета у Приштини, у зимском семестру школске 2025/2026. године (коефицијент оптерећења 1,52);
4. Др Марији Јовановић, редовном професору, за извођење наставе из предмета *Педагогија са дидактиком* (3+1) на основним академским студијама Факултета спорта и физичког васпитања Универзитета у Нишу, у школској 2025/2026. години (коефицијент оптерећења 2,26);
5. Др Јелени Опсеници Костић, редовном професору, за потребе акредитације студијских програма и извођења наставе из предмета: *Основе психологије са психологијом предшколског детета* (2+0) у зимском семестру, *Психологија развоја личности* (2+0) у летњем семестру и *Инклузија у предшколском образовању* (2+0) у летњем семестру, на студијском програму ОСС Образовање васпитача за рад у предшколској установи, на Академији струковних студија, Одсеку Висока школа за васпитаче Бујановац, у школској 2025/2026. години (коефицијент оптерећења 3,00).
6. Др Драгиши Бојовићу, редовном професору, за извођење наставе и испита из предмета: *Српска средњовековна књижевност 1* (2 часа предавања, 2 семестар, обавезни предмет) на интегрисаним академских студијама студијског програма Српска књижевност и језик, на Департману за филолошке науке Државног универзитета у Новом Пазару, у школској 2025/2026. години (коефицијент оптерећења 1,00);
7. Др Снежани Милосављевић Милић, редовном професору, за извођење наставе и испита из предмета: *Теорија жанрова* (2 часа предавања, 1 семестар) на докторским студијама Филологије - наука о књижевности, у школској 2025/2026. години, на Филолошком факултету Универзитета у Бањој Луци;
8. Др Ивану Јовановићу, редовном професору, за извођење наставе и испита из предмета *Француски језик 1* и *Француски језик 3 (2+2)* (изборни, основне академске студије, зимски семестар), *Француски језик 2* и *Француски језик 4* (2+2) (изборни, основне академске студије, летњи семестар) у школској 2025/2026. године на Филозофском факултету Универзитета у Источном Сарајеву (коефицијент оптерећења 1,50);
9. Др Мирјани Бојанић Ћирковић, ванредном професору, за извођење наставе и испита из предмета: *Теорија књижвности 2* (2 часа предавања, 2 семестар, обавезни предмет) на интегрисаним академских студијама студијског програма Српска књижевност и језик, на Департману за филолошке науке Државног универзитета у Новом Пазару, у школској 2025/2026. години (коефицијент оптерећења 1).

**Т а ч к а 9.**

Потребно је да ННВ усвоји извештај:

* Проф. др Марије Вујовић о учешћу на програму The Study of the U.S. Institute for Global Scolars of Journalism, Technology and Democracy at Arizona State University; [link](Izveštaji%20sa%20službenog%20puta/Izveštaj%20prof.%20dr%20M.%20Vujović.docx)
* Проф. др Наташе Тучев о боравку на Универзитету Сапијенца у Риму. [link](Izveštaji%20sa%20službenog%20puta/Izveštaj%20prof.%20dr%20N.%20Tučev.docx)

**Т а ч к а 10.**

Потребно је да чланови Наставно-научног већа размотре захтеве већа департмана, наставника, сарадника и студената и донесу одговарајуће одлуке. [link](Zahtevi)